ไรอัน คร็อกเก้อร์ ทูตอเมริกันประจำอิรัก กล่าวถึงสถานการณ์ระหว่างอิรักและอิหร่าน
เอกอัครราชฑูตอเมริกันประจำอิรัก ไรอัน คร็อกเก้อร์ กล่าวว่าการพิจารณาเกี่ยวกับสถานการณ์ในอิรักกับฝ่ายอิหร่าน จะดำเนินต่อไปอีก
ระหว่างที่มาปรากฏตัวทางรายการ Late Edition ของข่ายงานโทรทัศน์ CNNเอกอัครราชฑูต คร็อกเก้อร์ กล่าวว่าเขาเต็มใจจะเจรจากับเจ้าหน้าที่อิหร่านต่อไปอีก ภายใต้เงื่อนไขบางประการเขากล่าวว่า จำเป็นจะต้องเลือกจังหวะเวลาที่เราคิดว่าการเจรจาจะทำให้สถานการณ์ดีขึ้น และทำให้เกิดความก้าวหน้าอย่างแท้จริง นายไรอัน คร็อกเก้อร์ กล่าวด้วยว่า อิทธิพลของอิหร่านในอิรักกำลังเสื่อมคลายลง เพราะเหตุผลสำคัญคือการปราบพวก หัวรุนแรงที่อิหร่านหนุนหลังได้ผลหลายครั้งเป็นลำดับ เอกอัครราชฑูตอเมริกันประจำอิรัก ไรอัน คร็อกเก้อร์ กล่าวว่า เรากำลังมองเห็นว่าขีดความสามารถของพวกหัวรุน แรงสุดกู่ลดลงไปอย่างเป็นกอบเป็นกำเพราะกองกำลังรักษาความมั่นคงของอิรัก สามารถกำจัดคนเหล่านั้นให้พ้นทาง ไปได้ เมื่อมีการถามเอกอัครราชฑูตอเมริกัน ไรอัน คร็อกเก้อร์ เกี่ยวกับรายงานฉบับหนึ่ง ในนิตยสารนิวยอร์คเก้อร์ที่ระบุรายละเอียดเกี่ยวกับเรื่องที่ผู้เขียนรายงานสาธยายว่าเป็นการขยายวงเขตของการปฎิบัติ การลับของสหรัฐในอิหร่านนั้นท่านเอกอัครราชฑูตยอมรับว่า มิได้อ่านรายงานดังกล่าวแต่ปฎิเสธการกล่าวหาประการ หนึ่ง ในรายงานฉบับนั้นที่ว่า ทหารอเมริกันกำลังข้ามพรมแดน อิรัก –อิหร่าน และจับกุมสมาชิกของกองกำลังพิทักษ์การ ปฏิวัติของอิหร่านที่สหรัฐต้องการตัวแล้วนำคนเหล่านั้นมาซักปากคำในดินแดนอิรัก ผู้เขียนบทความดังกล่าวลงในนิตยสารนิวยอร์คเก้อร์ คือนายซีมัวร์ เฮิร์ช กล่าวต่อข่ายงานโทรทัศน์ CNN ว่าทัศนวิจารณ์ของเอกอัครราชฑูตอเมริกัน ไรอัน คร็อกเก้อร์ ไม่ได้ทำให้เขาแปลกใจเพราะนักการฑูตอาจรู้ไม่มากนัก เกี่ยวกับขอบข่ายของโครงการดังกล่าวอันเป็นโครงการที่รัฐสภาอเมริกันอนุมัติตามคำขอของประธานาธิบดี จอร์จ บุช ขณะนี้ รัฐบาลชุดประธานาธิบดีจอร์จ บุช ยังมิได้แสดงทัศนวิจารณ์อย่างเป็นทางการเกี่ยวกับการที่นักประวัติศาสตร์ ของกองทัพบกอเมริกัน นำผลของการศึกษาเกี่ยวกับข้อผิดพลาดต่างๆ ที่สหรัฐทำลงไปในสงครามอิรักช่วงต้นๆ นั้นออกเผยแพร่ รายงานยาวเหยียดฉบับนั้น ระบุข้อผิดพลาดต่างๆรวมถึงการขาดการวางแผนและวิสัยทัศน์ของบรรดาผู้นำทั้งของ ฝ่ายทหารและพลเรือนในช่วงตั้งแต่เดือนพฤษภาคม ปีพุทธศักราช 2546ถึงเดือน มกราคม ปีพุทธศักราช 2548 รายงานสรุปว่าบรรดาผู้นำมุ่งไปที่เรื่องการโค่นอำนาจนายซัดดัม ฮุสเซนมากเกินไปและมิได้มองการณ์ว่า อะไรจะเกิดขึ้นในอิรักในช่วงต่อจากนั้น